ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιουνίου 1979 περί του τρόπου εφαρμογής της αποφάσεως του Συμβουλίου 77/706/ΕΟΚ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την απόφαση του Συμβουλίου 77/706/ΕΟΚ της 7ης Νοεμβρίου 1977 περί καθορισμού κοινοτικού στόχου μειώσεως της καταναλώσεως των πρωτογενών πηγών ενεργείας στην περίπτωση δυσχερειών εφοδιασμού με αργό πετρέλαιο και προϊόντα πετρελαίου (1), και ιδίως το άρθρο 5,

κατόπιν διαβουλεύσεων με τα Κράτη μέλη, σύμφωνα με το άρθρο 5 της ανωτέρω αποφάσεως,

Εκτιμώντας:

ότι το Συμβούλιο εξέδωσε τον κανονισμό (ΕΟΚ) αριθ. 1729/79 της 21ης Ιουνίου 1976 περί ανακοινώσεως πληροφοριών για την κατάσταση του ενεργειακού εφοδιασμού της Κοινότητος (2)-

ότι η Επιτροπή εξέδωσε την απόφαση 78/890/ΕΟΚ της 28ης Σεπτεμβρίου 1978 περί εφαρμογής της αποφάσεως του Συμβουλίου 77/186/ΕΟΚ περί εξαγωγών αργού πετρελαίου και προϊόντων πετρελαίου από ένα Κράτος μέλος σε άλλο, σε περίπτωση δυσχερειών εφοδιασμού (3)-

ότι το άρθρο 1 παράγραφος 1 της αποφάσεως 77/706/ΕΟΚ προβλέπει ότι σε περίπτωση δυσχερειών εφοδιασμού με αργό πετρέλαιο ή προϊόντα πετρελαίου σε ένα ή περισσότερα Κράτη μέλη, η Επιτροπή, κατόπιν αιτήσεως ενός Κράτους μέλους ή με δική της πρωτοβουλία και κατόπιν διαβουλεύσεως με την ομάδα που προβλέπεται στην οδηγία 73/238/ΕΟΚ, δύναται να θέσει ως στόχο τη μείωση της καταναλώσεως των προϊόντων πετρελαίου στο σύνολο της Κοινότητος κατά ένα ποσοστό μέχρι 10% συνήθους καταναλώσεως-

ότι το άρθρο 1 παράγραφος 2 της αποφάσεως 77/706/ΕΟΚ ορίζει ότι η Επιτροπή, για να διασφαλίσει την ενότητα της αγοράς και τη δίκαιη κατανομή των δυσχερειών της κρίσεως σε όλους τους καταναλωτές της Κοινότητος και μετά την παρέλευση δύο μηνών από την εφαρμογή του άρθρου 1 παράγραφος 1, προτείνει στο Συμβούλιο νέο στόχο μειώσεως της καταναλώσεως κατά ποσοστό μέχρι 10% της συνήθους καταναλώσεως, διαφοροποιημένο για κάθε Κράτος μέλος ώστε οι ποσότητες που εξοικονομούνται με τον τρόπο αυτό κατανέμονται στα Κράτη μέλη-

ότι το άρθρο 1 παράγραφος 2 της αποφάσεως 77/706/ΕΟΚ ορίζει ότι σε περίπτωση μεγαλύτερης ελλείψεως η Επιτροπή δύναται να προτείνει στο Συμβούλιο μείωση της καταναλώσεως κατά ποσοστό μεγαλύτερο από 10% και επέκταση του μέτρου και σε άλλες μορφές ενεργείας-

ότι η κατανομή, μεταξύ των Κρατών μελών, των ποσοτήτων που εξοικονομούνται με την εφαρμογή του άρθρου 1 παράγραφος 3 της αποφάσεως 77/706/ΕΟΚ είναι δυνατό να συνεπάγεται πρόσθετα έξοδα, των οποίων η εκτίμηση και κάλυψη ανήκουν στη δικαιοδοσία των ενδιαφερομένων μελών-

ότι η Επιτροπή πρέπει, κατόπιν αιτήσεως ενός Κράτους μέλους, να δύναται να διατυπώνει συστάσεις και να γνωμοδοτεί στα ενδιαφερόμενα Κράτη μέλη, ώστε να καταστεί δυνατή η επίτευξη συμφωνίας μεταξύ των Κρατών μελών όσον αφορά τα πρόσθετα έξοδα-

ότι η Επιτροπή για να εκπληρώσει τα καθήκοντα αυτά πρέπει να έχει ακριβή γνώση της ενεργειακής καταστάσεως στα Κράτη μέλη, των αποθεακής καταστάσεως στα Κράτη μέλη, των αποθεμάτων τους σε αργό πετρέλαιο και προϊόντα πετρελαίου, των δυνατοτήτων υποκαταστάσεως των διαφόρων μορφών ενεργείας και των εθνικών μέτρων που έχουν ληφθεί για τη μείωση της καταναλώσεως ενεργείας στα Κράτη μέλη- ότι τα Κράτη μέλη πρέπει, κατά συνέπεια, να παρέχουν στην Επιτροπή όλες τις απαραίτητες πληροφορίες,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Για τους σκοπούς της αποφάσεως αυτής, οι ορισμοί που περιέχονται στο άρθρο 1 περιπτώσεις α), β), γ) και δ) της αποφάσεως της Επιτροπής 78/890/ΕΟΚ εφαρμόζονται όσον αφορά:

α) τη "συνήθη κατανάλωση ακαθάρτου πετρελαίου και προϊόντων πετρελαίου",

β) τη "βασική περίοδο",

γ) την "ανεπάρκεια ανεφοδιασμού",

δ) τον "κανονικό εφοδιασμό".

2. Για τους σκοπούς της αποφάσεως αυτής:

α) ως "κανονική κατανάλωση ενεργείας" νοείται η μέση ημερήσια κατανάλωση για για μια βασική περίοδο, δηλ.:

- η εγχώρια παραγωγή πρωτογενών καυσίμων συν τις εισαγωγές,

- συν τις παραλαβές από χώρες της Κοινότητος,

- μείον τις εξαγωγές,

- μείον τις παραδόσεις σε χώρες της Κοινότητος,

- συν ή μείον τις μεταβολές των αποθεμάτων.

Το περιεχόμενο των δεξαμενών (bunkers) των ποντοπόρων πλοίων θεωρούνται ως εξαγωγές.

β) ως "υποκαταστάσιμα προϊόντα πετρελαίου" νοούνται όλα τα είδη μαζούτ που καταναλίσκονται για την παραγωγή ηλεκτρικής ενεργείας, καθώς και, κατά περίπτωση, για άλλους τομείς της βιομηχανίας, περιλαμβανομένης και της αυτοκινητοβιομηχανίας, όπως υπολογίζονται σύμφωνα με το άρθρο 2 παράγραφος 2.

γ) ως "υποκαταστάσιμη ενέργεια" νοείται η ολική ενέργεια που καταναλίσκεται στην παραγωγή ηλεκτρικής ενεργείας, καθώς και, κατά περίπτωση, σε άλλους τομείς της βιομηχανίας, συμπεριλαμβανομένης και της αυτοκινητοβιομηχανίας όπως υπολογίζεται σύμφωνα με το άρθρο 2 παράγραφος 2.

Άρθρο 2

1. Το ύψος των επί μέρους περικοπών στα υποκαταστάσιμα προϊόντα πετρελαίου, που αναφέρονται στο άρθρο 1 παράγραφος 2 περίπτωση α) της αποφάσεως 77/706/ΕΟΚ, δεν υπερβαίνει την πραγματική δυνατότητα υποκαταστάσεως, το επίπεδο της οποίας καθορίζεται σύμφωνα με την παράγραφο 2 και το οποίο υφίσταται κατά το χρόνο εμφανίσεως των δυσχερειών εφοδιασμού.

2. Η ομάδα που συγκροτείται σύμφωνα με την οδηγία 73/238/ΕΟΚ εξετάζει ετησίως, βάσει των πληροφοριών που παρέχονται στην Επιτροπή από τα Κράτη μέλη σε περίπτωση δυσχερειών εφοδιασμού, σύμφωνα με το άρθρο 10, τη δυνατότητα υποκαταστάσεως στα Κράτη μέλη των προϊόντων πετρελαίου που καλύπτουν κυρίως τις ανάγκες σε μαζούτ για την παραγωγή ηλεκτρικής ενεργείας, έχοντας όμως υπόψη της και όλες τις δυνατότητες υποκαταστάσεως των υγρών καυσίμων στη βιομηχανία, περιλαμβανομένων και των κατασκευαστών αυτοκινήτων. Μετά από αυτή την εξέταση, η Επιτροπή συνοψίζει τις δυνατότητες υποκαταστάσεως που διαπιστώθηκαν με τον τρόπο αυτό.

Άρθρο 3

1. Εφ' όσον, σύμφωνα με το άρθρο 1 παράγραφος 1 της αποφάσεως 77/706/ΕΟΚ, η Επιτροπή θέτει ως στόχο τη μείωση της καταναλώσεως των προϊόντων πετρελαίου κατά ένα ποσοστό μέχρι 10% της κανονικής καταναλώσεως, λαμβάνοντας ιδίως υπόψη τα εξής:

- τη συνολική κατάσταση, όσον αφορά τον εφοδιασμό με προϊόντα πετρελαίου,

- την κατάσταση του εφοδιασμού σε κάθε Κράτος μέλος,

- τα μέτρα των Κρατών μελών για μείωση της καταναλώσεως,

- τις ανειλημμένες διεθνείς υποχρεώσεις των Κρατών μελών.

2. Εφόσον, σύμφωνα με το άρθρο 1 παράγραφος 2 α) της αποφάσεως 77/706/ΕΟΚ, η Επιτροπή προτείνει στο Συμβούλιο διαφορετικούς στόχους, όσον αφορά τη μείωση της καταναλώσεως των μη υποκαταστασίμων και υποκαταστασίμων προϊόντων πετρελαίου, λαμβάνοντας υπόψη τους παράγοντες της παραγράφου 1, και ιδίως τους περιορισμούς που επιβάλλονται σε κάθε Κράτος μέλος λόγω των πραγματικών δυνατοτήτων υποκαταστάσεως στην περίπτωση της παραγωγής της ηλεκτρικής ενεργείας, καθώς και, κατά περίπτωση, άλλων τομέων της βιομηχανίας περιλαμβανομένων των κατασκευαστών αυτοκινήτων, όπως καθορίζονται σύμφωνα με το άρθρο 2.

3. Εφόσον, σύμφωνα με το άρθρο 1 παράγραφος 2 β) της αποφάσεως 77/706/ΕΟΚ, η Επιτροπή προτείνει στο Συμβούλιο το ποσοστό μειώσεως της καταναλώσεως πετρελαίου να φθάσει το 10% και να επεκταθεί και σε άλλους ενεργειακούς τομείς, λαμβάνει ιδίως υπόψη τους παράγοντες της παραγράφου 1 και επί πλέον τους εξής:

- τη συνολική κατάσταση, όσον αφορά τον ενεργειακό εφοδιασμό,

- την αναμενόμενη διάρκεια των δυσχερειών στην προμήθεια του αργού πετρελαίου και των προϊόντων πετρελαίου,

- το βαθμό, στον οποίο τα υποχρεωτικά αποθέματα των Κρατών μελών σε αργό πετρέλαιο και/ή προϊόντα πετρελαίου έχουν ήδη χρησιμοποιηθεί.

Άρθρο 4

Σε περίπτωση εφαρμογής της αποφάσεως 77/706/ΕΟΚ, κάθε Κράτος μέλος έχει το δικαίωμα, αντί να περιορίσει την κατανάλωση, να χρησιμοποιήσει, από τα αποθέματα αργού πετρελαίου ή/και προϊόντων πετρελαίου, το μέρος των αποθεμάτων που υπερβαίνει το ύψος που καθορίζεται από τις οδηγίες 68/414/ΕΟΚ και 72/425/ΕΟΚ.

Άρθρο 5

1. Οι ποσότητες, οι οποίες εξοικονομούνται και πρόκειται να διανεμηθούν μεταξύ των Κρατών μελών σύμφωνα με το άρθρο 1 παράγραφος 3 της αποφάσεως 77/706/ΕΟΚ, υπολογίζονται εφαρμόζοντας τα διαφορετικά ποσοστά μειώσεως της καταναλώσεως των προϊόντων πετρελαίου για κάθε Κράτος μέλος, όπως ορίζονται στο άρθρο 1 παράγραφος 2 της ανωτέρω αποφάσεως.

2. Το Κράτος μέλος, του οποίου το ποσοστό μειώσεως της καταναλώσεως υπερβαίνει το μέσο όρο της Κοινότητος, είναι υποχρεωμένο να δώσει για ανακατανομή μία ποσότητα ίση με τη διαφορά μεταξύ του επιπέδου καταναλώσεως που θα είχε διατηρήσει, αν είχε εφαρμοσθεί το αυτό ποσοστό μειώσεως στο σύνολο της Κοινότητος, και του επιπέδου της καταναλώσεως μετά τη μείωση σύμφωνα με το άρθρο 1 παράγραφος 2 της αποφάσεως 77/706/ΕΟΚ.

3. Το Κράτος μέλος του οποίου το ποσοστό μειώσεως της καταναλώσεως είναι μικρότερο από τον κοινοτικό μέσο όρο, δικαιούται να λάβει από την ανακατανομή ποσότητα ίση με τη διαφορά μεταξύ του επιπέδου καταναλώσεως, μετά τη μείωσή του, σύμφωνα με το άρθρο 1 παράγραφος 2 της αποφάσεως 77/706/ΕΟΚ, και του επιπέδου της καταναλώσεως που θα είχε διατηρήσει, αν είχε εφαρμοσθεί το αυτό ποσοστό μειώσεως για το σύνολο της Κοινότητος.

Άρθρο 6

1. Τα πρόσθετα έξοδα, τα οποία απαιτούνται για την ανακατανομή μεταξύ των Κρατών μελών των ποσοτήτων που εξοικονομούνται κατ' εφαρμογή του άρθρου 1 παράγραφος 3, αναλαμβάνουν τα μέρη τα οποία επωφελούνται από αυτή την ανακατανομή. Η εκτίμηση αυτών των εξόδων ανήκει στη δικαιοδοσία των ενδιαφερομένων μερών.

2. Σε περίπτωση διαφωνίας, όσον αφορά αυτά τα πρόσθετα έξοδα, η Επιτροπή δύναται, κατόπιν αιτήσεως ενός Κράτους μέλους, να κάνει συστάσεις ή να δώσει τη γνώμη της στα ενδιαφερόμενα Κράτη μέλη.

Άρθρο 7

1. Η Επιτροπή δύναται να προβαίνει σε διαβουλεύσεις με τις εταιρείες που προμηθεύουν στην Κοινότητα αργό πετρέλαιο και προϊόντα πετρελαίου με σκοπό τη συγκέντρωση γενικών πληροφοριών, και αν είναι ανάγκη, την εξασφάλιση κατάλληλης τεχνικής βοηθείας, ιδίως κατά την εφαρμογή του άρθρου 1 παράγραφος 3 της αποφάσεως 77/706/ΕΟΚ, όπως προβλέπεται στο άρθρο 4 της αποφάσεως 78/890/ΕΟΚ.

2. Η Επιτροπή γνωστοποιεί στα Κράτη μέλη τις υποχρεώσεις και τα δικαιώματά τους σχετικά με την κατανομή, σύμφωνα με το άρθρο 1 παράγραφος 3της αποφάσεως 77/706/ΕΟΚ, και το Κράτος μέλος προβαίνει στις σχετικές ενέργειες.

Άρθρο 8

Οι πληροφορίες σχετικά με την κατανάλωση ενεργείας, αναλυόμενες κατά τα κύρια προϊόντα και κατά τους τομείς καταναλώσεως, λαμβάνονται από τις απαντήσεις που στέλνουν στην Επιτροπή τα Κράτη μέλη σύμφωνα με τον κανονισμό (ΕΟΚ) αριθ. 1729/76.

Άρθρο 9

1. Οι πληροφορίες για τη συνήθη κατανάλωση αργού πετρελαίου και προϊόντων πετρελαίου λαμβάνονται από τις απαντήσεις που στέλνουν στην Επιτροπή τα Κράτη μέλη σύμφωνα με το άρθρο 5 της αποφάσεως 78/890/ΕΟΚ.

2. Όπου εμφανίζονται δυσχέρειες στον ανεφοδιασμό αργού πετρελαίου και προϊόντων πετρελαίου, η Επιτροπή δύναται να ζητήσει να παρέχονται οι πληροφορίες αυτές υπό τη μορφή εκτιμήσεων, σύμφωνα με διαδικασία καθοριζομένη βάσει των υποδειγμάτων που ευρίσκονται στο παράρτημα.

3. Για την καλύτερη κατανόηση της καταστάσεως, όσον αφορά τον εφοδιασμό και ιδιαίτερα όσον αφορά την εφαρμογή του άρθρου 1 παράγραφος 3 της αποφάσεως 77/706/ΕΟΚ, η Επιτροπή δύναται, κατόπιν διαβουλεύσεως με την ομάδα που συγκροτήθηκε δυνάμει της οδηγίας 73/238/ΕΟΚ, να ζητήσει από τα Κράτη μέλη να παρέχουν τις πληροφορίες των παραγράφων 1 και 2 αναλυτικά κατά επιχείρηση.

Άρθρο 10

1. Σύμφωνα με το άρθρο 2, τα Κράτη μέλη ανακοινώνουν στην Επιτροπή, το αργότερο μέχρι τις 31 Δεκεμβρίου κάθε έτους, βάσει ενός κοινού υποδείγματος, το οποίο συντάσσει η Επιτροπή, τις πληροφορίες που απαιτούνται για τον καθορισμό των δυνατοτήτων υποκαταστάσεως κατά την 1η Οκτωβρίου του εξεταζομένου έτους.

2. Όταν εφαρμόζεται το άρθρο 1 της αποφάσεως 77/706/ΕΟΚ, τα Κράτη μέλη ανακοινώνουν στην Επιτροπή τις απαραίτητες πληροφορίες για τον καθορισμό των πραγματικών δυνατοτήτων υποκαταστάσεως κατά την ανωτέρω ημερομηνία.

Άρθρο 11

Όταν εφαρμόζεται το άρθρο 1 της αποφάσεως 77/706/ΕΟΚ, τα Κράτη μέλη ενημερώνουν αμέσως την Επιτροπή σχετικά με οποιοδήποτε μέτρο λαμβάνουν για τη μείωση της καταναλώσεως.

Άρθρο 12

Μόλις λάβει τις πληροφορίες που συγκεντρώνονται σύμφωνα με τα άρθρα 9, 10 και 11, η Επιτροπή υποβάλλει περίληψή τους στην ομάδα που συγκροτείται δυνάμει του άρθρου 13 της οδηγίας 73/238/ΕΟΚ.

Άρθρο 13

Οι πληροφορίες που παρέχονται σύμφωνα με αυτή την απόφαση είναι εμπιστευτικές. Αυτή η διάταξη δεν παρεμποδίζει τη γνωστοποίηση γενικών πληροφοριών ή περιλήψεων που περιέχουν λεπτομέρειες σχετικά με μεμονωμένες επιχειρήσεις.

Άρθρο 14

Κατόπιν αιτήσεως Κράτους μέλους και διαβουλεύσεως με την ομάδα που προβλέπεται στην οδηγία 73/238/ΕΟΚ, η Επιτροπή εξετάζει προβλήματα τα οποία ενδέχεται να προκύψουν κατά την εφαρμογή αυτής της αποφάσεως, προκειμένου να τροποποιήσει κατάλληλα το κείμενο βάσει της κτηθείσης πείρας ή λαμβάνοντας υπόψη σημαντικές αλλαγές στη δομή του ενεργειακού εφοδιασμού, και ιδίως των ηλεκτροπαραγωγικών σταθμών ενός ή περισσοτέρων Κρατών μελών.

Άρθρο 15

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 15 Ιουνίου 1979.

Για την Επιτροπή

Guido BRUNNER

Μέλος της Επιτροπής

(1) ΕΕ αριθ. Ν 292 της 16. 11. 1977, σ. 9.

(2) ΕΕ αριθ. Ν 198 της 23. 7. 1976, σ. 1.

(3) ΕΕ αριθ. Ν 311 της 4. 11. 1978, σ. 13.

ΠΑΡΑΡΤΗΜΑ

ΜΗΝΙΑΙΟ ΕΡΩΤΗΜΑΤΟΛΟΓΙΟ ΠΕΡΙ ΤΗΣ ΚΑΤΑΣΤΑΣΕΩΣ ΤΟΥ ΕΦΟΔΙΑΣΜΟΥ ΤΗΣ ΚΟΙΝΟΤΗΤΟΣ ΜΕ ΠΕΤΡΕΛΑΙΟ I. ΕΠΕΞΗΓΗΜΑΤΙΚΑ ΣΧΟΛΙΑ

Α. Μονάδες και παράγοντες μετατροπής

α) Μονάδες

Όλα τα δεδομένα εκφράζονται σε χιλιάδες τόννους και οι τιμές στρογγυλεύονται προς την επάνω ή κάτω πλησιέστερη χιλιάδα.

β) Προϊόντα πετρελαίου και "ισοδύναμο αργού πετρελαίου"

Όλα τα προϊόντα πετρελαίου μετατρέπονται στο "ισοδύναμό τους σε αργό πετρέλαιο" πολλαπλασιάζοντας τις ποσότητες σε τόννους επί το συντελεστή 1,065.

γ) Μετατροπή βαρελιών σε τόννους

Για τη μετατροπή του αριθμού των βαρελιών σε τόννους, ο αριθμός διαιρείται με συντελεστή μετατροπής που αντιστοιχεί στην πραγματική πυκνότητα. Όταν μετατρεπομένη ποσότητα εκφράζεται σε βαρέλια ανά ημέρα, ο λαμβανόμενος αριθμός πολλαπλασιάζεται επί τον αριθμό των ημερών του εξεταζομένου μηνός.

δ) Μετατροπή κυβικών μέτρων (χιλιολίτρων) σε τόννους

Για τη μετατροπή των κυβικών μέτρων σε τόννους χρησιμοποιούνται ως συντελεστές μετατροπής οι πραγματικές πυκνότητες.

Β. ΓΕΩΓΡΑΦΙΚΑ ΣΧΟΛΙΑ

- Η παραγωγή των νησιών Faroe περιλαμβάνεται στην παραγωγή της Δανίας.

- Η παραγωγή του Surinam και των Ολλανδικών Αντιλλών περιλαμβάνεται στην παραγωγή της Ολλανδίας.

- Η παραγωγή των Καναρίων νήσων περιλαμβάνεται στην παραγωγή της Ισπανίας.

- Η παραγωγή των διϋλιστηρίων της Καραϊβικής του πίνακος III περιλαμβάνει τις εισαγωγές από τις Ολλανδικές Αντίλλες, τις Μπαχάμες, το Τρινιντάντ και το Τομπάγκο.

II. ΟΡΙΣΜΟΙ ΚΑΙ ΕΠΕΞΗΓΗΜΑΤΙΚΑ ΣΧΟΛΙΑ ΓΙΑ ΤΟΥΣ ΔΙΑΦΟΡΟΥΣ ΠΙΝΑΚΕΣ

1. Εθνική παραγωγή αργού πετρελαίου και συμπυκνωμάτων φυσικού αερίου (πίνακας I)

Αναφέρεται στις ποσότητες του αργού πετρελαίου και των συμπυκνωμάτων φυσικού αερίου (δηλ. όλων των υγρών που διαχωρίζονται από το αέριο στα εργοστάσια κατεργασίας του φυσικού αερίου (1) που παράγονται στην εθνική επικράτεια, περιλαμβανομένης της υφαλοκρηπίδας (off-shore). Οι ποσότητες αυτές περιλαμβάνουν τα συμπυκνώματα που λαμβάνονται από τους αερίους υδρογονάνθρακες.

2. Εισαγωγές και εξαγωγές αργού πετρελαίου, συμπυκνωμάτων φυσικών αερίων και υλικών τροφοδοσίας (προερχομένων από ή εξαγομένων σε χώρες της Κοινότητος ή όχι) (πίνακες I, II και III)

Οι εισαγωγές και εξαγωγές θεωρούνται ότι έγιναν την ημερομηνία της πραγματικής αφίξεως, είτε εκτελωνίσθηκαν είτε όχι. Δεν περιλαμβάνονται όμως οι ποσότητες που διαμετακομίζονται μέσω θαλασσίου λιμένος ή διασχίζουν την εθνική επικράτεια, με οποιοδήποτε τρόπο (π.χ. αγωγοί πετρελαίου). Άφ'ετέρου οι εισαγωγές πρέπει να περιλαμβάνουν το πετρέλαιο που εισάγεται σε ελεύθερες τελωνειακές ζώνες για κατεργασία και επανεξαγωγή. Οι επανεξαγωγές του πετρελαίου που εισάγεται για κατεργασία σε ελεύθερες τελωνειακές ζώνες πρέπει να περιλαμβάνονται στις εξαγωγές.

Ως υλικό τροφοδοσίας (feedstocks) νοούνται τα προϊόντα ή οι συνδυασμοί προϊόντων (εκτός από τα προϊόντα αναμίξεως) που προέρχονται από το αργό πετρέλαιο και προορίζονται για περαιτέρω διύλιση. Τα υλικά τροφοδοσίας μετατρέπονται σε ένα ή περισσότερα συστατικά και/ή τελικά προϊόντα. Οι νάφθες δεν θεωρούνται υλικά τροφοδοσίας.

3. Εισαγωγές/εξαγωγές προϊόντων πετρελαίου (προερχομένων από ή προοριζομένων για χώρες της Κοινότητος ή όχι) (πίνακας I, III και V)

- βλέπε το σημείο 2.

- Τα εν λόγω προϊόντα είναι τα εξής:

υγροποιημένα αέρια πετρελαίου (ΥΑΠ), νάφθες, καύσιμα κινητήρων, καύσιμα αεριωθουμένων, φωτιστικό πετρέλαιο, ντήζελ, βαρύ μαζούτ, λιπαντικά και πίσσα (2).

Οι θαλάσσιες δεξαμενές (bunkers) δεν πρέπει να περιλαμβάνονται στο σημείο 5 του πίνακα I, αλλά να δίνονται χωριστά στο σημείο 9.

4. Eπίπεδο αποθεμάτων (πίνακας I)

Ως επίπεδο αποθεμάτων νοείται η συνολική ποσότητα πετρελαίου που βρίσκεται αποθηκευμένη εντός των συνόρων της εξεταζομένης χώρας, εξαιρουμένου του πετρελαίου των αγωγών, του πετρελαίου στην κατοχή των λιανοπωλητών και των πρατηρίων καυσίμων, των αποθεμάτων των τελικών καταναλωτών που δεν υπόκεινται σε διοικητικό έλεγχο και των αποθεμάτων για στρατιωτική χρήση.

5. Μεταβολές αποθεμάτων- (πίνακας I)

Οι μεταβολές αυτές αντιστοιχούν στη διαφορά μεταξύ του επιπέδου των αποθεμάτων στην αρχή και στο τέλος μιας περιόδου.

Η μεταβολή αποθεμάτων κατά τον προτελευταίο μήνα (πίνακας I) είναι ίση με τη διαφορά μεταξύ των τελικών δεδομένων (του προτελευταίου μηνός) της παρούσας ανακοινώσεως και των τελικών δεδομένων (του προτελευταίου μηνός) της προηγουμένης ανακοινώσεως.

ID="1"> ΜΗΝΙΑΙΟ ΕΡΩΤΗΜΑΤΟΛΟΓΙΟ ΣΧΕΤΙΚΑ ΜΕ ΤΗΝ ΚΑΤΑΣΤΑΣΗ ΤΟΥ ΑΝΕΦΟΔΙΑΣΜΟΥ ΠΕΤΡΕΛΑΙΟΥ ΤΗΣ ΚΟΙΝΟΤΗΤΟΣ

ΠΙΝΑΚΑΣ I ΚΑΤΑΝΑΛΩΣΗ ΑΡΓΟΥ ΠΕΤΡΕΛΑΙΟΥ (3) ΚΑΙ ΙΣΟΔΥΝΑΜΩΝ ΠΕΤΡΕΛΑΙΟΥ (4) Χώρα: Τρέχων μήνας: "(1 000 τόννοι)"" ID="1">1. Εγχώρια παραγωγή (3)"> ID="1">2. Εισαγωγές αργού (3)"> ID="1">3. Εισαγωγές προϊόντων πετρελαίου (4)"> ID="1">4. Εξαγωγές αργού (3)"> ID="1">5. Εξαγωγές προϊόντων πετρελαίου (4)"> ID="1">6. Επίπεδα αποθεμάτων: (5)" ID="1">α) Αργού πετρελαίου (3)"> ID="1">β) Προϊόντων πετρελαίου (4)"" ID="1">7. Μεταβολές αποθεμάτων: (6)" ID="1">α) Αργού πετρελαίου (3)"> ID="1">β) Προϊόντων πετρελαίου (4)"" ID="1">8. Σύνολο (7)"> ID="1">9. Δεξαμενές (bunkers) (8) (4)"">

ΠΙΝΑΚΑΣ II ΕΙΣΑΓΩΓΕΣ ΑΡΓΟΥ ΠΕΤΡΕΛΑΙΟΥ (9) Χώρα: Τρέχων μήνας: "(1 000 τόννοι)"" ID="1">Άμπου Ντάμπι"> ID="1">Αλγερία"> ID="1">Ισημερινός"> ID="1">Ινδονησία"> ID="1">Ιράν"> ID="1">Ιράκ"> ID="1">Κουβέϊτ"> ID="1">Λιβύη"> ID="1">Νιγηρία"> ID="1">Κατάρ"> ID="1">Σαουδική Αραβία"> ID="1">Ηνωμένα Αραβικά Εμιράτα (10)"> ID="1">Βενεζουέλα"> ID="1">Νορβηγία"> ID="1">Ηνωμένο Βασίλειο"> ID="1">ΕΣΣΔ"> ID="1">Άλλες Χώρες της Ανατολ. Ευρώπης"> ID="1">Κίνα"> ID="1">Άλλες"> ID="1">Συνολικές Εισαγωγές"">

ΠΙΝΑΚΑΣ III ΕΙΣΑΓΩΓΕΣ ΠΡΟΪΟΝΤΩΝ ΠΕΤΡΕΛΑΙΟΥ (11) Χώρα: Τρέχων μήνας: "(1 000 τόννοι (11))"" ID="1">Βέλγιο"> ID="1">Δανία"> ID="1">Γερμανία"> ID="1">Γαλλία"> ID="1">Ιρλανδία"> ID="1">Ιταλία"> ID="1">Λουξεμβούργο"> ID="1">Ολλανδία"> ID="1">Ηνωμένο Βασίλειο"> ID="1">Ελλάδα"> ID="1">Ισπανία"> ID="1">Πορτογαλία"> ID="1">Νορβηγία"> ID="1">Σουηδία"> ID="1">ΗΠΑ"> ID="1">Μπαχρέιν"> ID="1">Ινδονησία"> ID="1">Ιράν"> ID="1">Κουβέιτ"> ID="1">Σαουδική Αραβία"> ID="1">Βενεζουέλα"> ID="1">ΕΣΣΔ"> ID="1">Άλλες Χώρες της Ανατολ. Ευρώπης"> ID="1">Άλλες"> ID="1">Συνολικές Εισαγωγές"">

ΠΙΝΑΚΑΣ IV ΕΞΑΓΩΓΕΣ ΑΡΓΟΥ ΠΕΤΡΕΛΑΙΟΥ (12) Χώρα: Τρέχων μήνας: "(1 000 τόννοι)"" ID="1">Βέλγιο"> ID="1">Δανία"> ID="1">Γερμανία"> ID="1">Γαλλία"> ID="1">Ιρλανδία"> ID="1">Ιταλία"> ID="1">Λουξεμβούργο"> ID="1">Ολλανδία"> ID="1">Ηνωμένο Βασίλειο"> ID="1">Ελλάδα"> ID="1">Ισπανία"> ID="1">Πορτογαλία"> ID="1">Νορβηγία"> ID="1">Αυστρία"> ID="1">Σουηδία"> ID="1">Ελβετία"> ID="1">ΗΠΑ"> ID="1">Άλλες Χώρες"> ID="1">Συνολικές Εξαγωγές"">

ΠΙΝΑΚΑΣ V ΕΞΑΓΩΓΕΣ ΠΡΟΪΟΝΤΩΝ ΠΕΤΡΕΛΑΙΟΥ (13) Χώρα: Τρέχων μήνας: "(1 000 τόννοι (13))"" ID="1">Βέλγιο"> ID="1">Δανία"> ID="1">Γερμανία"> ID="1">Γαλλία"> ID="1">Ιρλανδία"> ID="1">Ιταλία"> ID="1">Λουξεμβούργο"> ID="1">Ολλανδία"> ID="1">Ηνωμένο Βασίλειο"> ID="1">Ελλάδα"> ID="1">Ισπανία"> ID="1">Πορτογαλία"> ID="1">Αυστρία"> ID="1">Νορβηγία"> ID="1">Σουηδία"> ID="1">Ελβετία"> ID="1">Τουρκία"> ID="1">ΗΠΑ"> ID="1">Άλλες"> ID="1">Συνολικές Εξαγωγές (14)"">

>

(1) περιλαμβάνεται το αιθάνιο.

(2) Για τους ορισμούς βλέπε το συμπλήρωμα του Τριμηνιαίου Δελτίου Ενεργειακής Στατιστικής, 3/1976 που εκδίδεται από τη Στατιστική Υπηρεσία των Ευρωπαϊκών Κοινοτήτων.

(3) Περιλαμβανομένων των υγροποιημένων φυσικών και των υλικών τροφοδοσίας.

(4) Τα προϊόντα πετρελαίου μετατρέπονται σε ισοδύναμο αργού πετρελαίου με το συντελεστή 1,065.

(5) Τέλος του μηνός.

(6) Διαφορά μεταξύ του επιπέδου στο τέλος του τρέχοντος μηνός και στο τέλος του προηγουμένου μηνός.

(7) 8 = 1+2+3 4 5 7.

(8) Θαλάσσιες δεξαμενές.(9) Περιλαμβάνονται τα υγροποιημένα φυσικά αέρια (ΥΦΑ) και τα υλικά τροφοδοσίας.

(10) Μη συμπεριλαμβανομένου του Άμπου Ντάμπι.(11) Τα προϊόντα πετρελαίου μετατρέπονται σε αργό πετρέλαιο πολλαπλασιάζοντας την ποσότητα σε τόννους επί το συντελεστή 1,065.(12) Περιλαμβάνονται τα υγροποιημένα φυσικά αέρια και τα υλικά τροφοδοσίας.(13) Τα προϊόντα πετρελαίου μετατρέπονται σε αργό πετρέλαιο πολλαπλασιάζοντας την ποσότητα σε τόννους επί τον συντελεστή 1,065.

(14) Μη περιλαμβανομένων των θαλασσίων δεξαμενών.